Die artikel dien as woordelys vir algemene rugbyterme. 'n Speler gooi die bal na 'n ander speler. As 'n speler die bal met die hand aan ’n ander speler gee sonder om dit te gooi, is dit ook ’n aangee. 'n Fop-aangee is wanneer 'n speler maak asof hy die bal aangee, maar dit dan nie doen nie. Die bal moet altyd agtertoe aangegee word. Behalwe om die wedstryd te begin, vind 'n afskop ook van die middelkolletjie af plaas nadat enige span punte aangeteken het. Die verdedigende span skop af en die bal moet ten minste 10 m ver trek, behalwe 'n inskop van die 22 m-lyn af. Die span wat afskop se spelers moet agter die bal (of die lyn) wees wanneer die skopper afskop. Indien die bal per abuis direk uitgeskop word, of oor die (agterste) doodlyn rol sonder dat aan dit geraak is, kom die spanne terug vir 'n skrum op die middelkolletjie. Jy bloei — jy gaan af — hulle verbind jou — jy gaan weer op.